title: balki ishchi kuchini takror ishlab chiqarish hamda uning sifatini oshirish
text: |
  balki ishchi kuchini takror ishlab chiqarish hamda uning sifatini oshirish Pdf ko'rish
  |
  bet | 404/652 | Sana | 11.07.2024 | Hajmi | 8,58 Mb. | | #267370 |
  Bog'liq IQTISODIYOT NAZARIYASIbalki ishchi kuchini takror ishlab chiqarish hamda uning sifatini oshirish
  jarayonlarini, uning oilasini yetarli darajada ta’minlash uchun zarur bo’lgan
  barcha hayotiy ne’matlarning qiymatini o’z ichiga oladi.
  Ishchi kuchi qiymati
  o’zgaruvchan ko’rsatkich bo’lib, u turli omillar ta’sirida oshib yoki pasayib turishi
  mumkin. Ishchi kuchi qiymatini oshiruvchi omillar qatoriga quyidagilarni kiritish
  mumkin: ish kunining, mehnat intensivligining oshishi; turli xil tabiiy va tarixiy
  sharoitlar, fan texnikaning rivojlanishi, o’qish va kasbiy bilimlar olishga sarflarning
  ko’payishi va h.k. Ishchi kuchi qiymatini pasaytiruvchi asosiy omil bo’lib ishlab
  chiqarish sohasidagi ijtimoiy mehnat unumdorligining o’sishi hisoblanadi. U ishchi va
  uning oilasi ehtiyojlarini qondiruvchi hayotiy vositalar qiymatining pasayishiga olib
  keladi.
  Ishchi kuchi tovarining nafliligi
  uning,
  mehnat qilish jarayonida o’z qiymatidan
  ortiqcha, ya’ni qo’shimcha mahsulot qiymatini yaratib,
  kapital egasining foyda
  olishga bo’lgan ehtiyojini qondirish layoqati orqali namoyon bo’ladi.
  Ishchi kuchi bozori tovar va kapitallar bozori bilan birgalikda bozor xo’jaligining
  iqtisodiy tizimini tashkil etadi. Umumiqtisodiy bozor mexanizmining tarkibiy qismi
  hisoblangan ishchi kuchi bozori talab va taklif qonuniga muvofiq iqtisodiyot tarmoq
  va sohalari bo’yicha ishchi kuchi resurslarini taqsimlash va qayta taqsimlash vazifasini
  bajaradi. Bunda ishchi kuchi bozori sub’ektlarining sifat jihatidan farq qiluvchi
  manfaatlarini o’zaro uyg’unlashtirish va bog’lashni qiymat tamoyillari asosida
  shakllantiriladi.
  Shunga ko’ra, ishchi kuchi bozori o’zining maxsus tovari – ishchi kuchi
  xususiyatlaridan kelib chiqqan holda o’ziga xos o’rin tutadi. Ishchi kuchining bu
  bozordagi harakati esa bir qator ijtimoiy-iqtisodiy xususiyatlarga ega bo’ladi.
  |
  | |